पोखरा म्याराथनमा केन्याली धावक हाबी
केन्याली धावकले १८ औं सफल पोखरा अन्तर्राष्ट्रिय म्याराथनमा वर्चस्व जमाएका छन् । पोखरामा शनिबार भएको म्याराथनमा पहिलो, दोस्रो र तेस्रो स्थान केन्याली धावकले हासिल गरे । खुलातर्फ केन्याली धावक जुलियास मुरियाली वाहोमले ४२.१९५ किलोमिटरको दूरी २ घण्टा १९ मिनेट ३६ सेकेन्डमा पूरा गर्दै स्वर्ण जिते ।
पोखरा — केन्याली धावकले १८ औं सफल पोखरा अन्तर्राष्ट्रिय म्याराथनमा वर्चस्व जमाएका छन् । पोखरामा शनिबार भएको म्याराथनमा पहिलो, दोस्रो र तेस्रो स्थान केन्याली धावकले हासिल गरे । खुलातर्फ केन्याली धावक जुलियास मुरियाली वाहोमले ४२.१९५ किलोमिटरको दूरी २ घण्टा १९ मिनेट ३६ सेकेन्डमा पूरा गर्दै स्वर्ण जिते ।इसाक किहारा कमिरीले २ घण्टा २० मिनेट ५ सेकेन्डबाट रजत र इडविन किप्लागटले २ घण्टा २० मिनेट ४५ सेकेन्डबाट कांस्य पदक जिते । किप्लागट गत वर्षका विजेता हुन् । नेपाली धावक किरणसिंह बोगटी चौथो स्थानमा रहे । १३ औं सागका म्याराथन विजेता किरणले २ घण्टा २४ मिनेट ०२ सेकेन्ड दूरी पार गरे ।म्याराथनतर्फ पहिलो, दोस्रो, तेस्रो र चौंथो हुने क्रमशः ५ लाख, ३ लाख, २ लाख र ३० हजार रुपैयाँ पुरस्कार प्राप्त गरे । गण्डकी प्रदेशतर्फ सफल लामा, देवप्रसाद जलारी र मनोज अधिकारी क्रमशः पहिलो, दोस्रो र तेस्रो भए ।महिला २१ किमितर्फ सन्तोषी श्रेष्ठले १ घन्टा १८ मिनेट ३९ सेकेन्डमा दूरी पार गर्दै स्वर्ण जितिन् । उनले १ लाख ५० हजार पुरस्कार जितिन् । भर्खरै सन्तोषी ढाका म्याराथनमा साफतर्फ च्याम्पियन भएकी थिइन् । केन्याकी अविजल जेरोप १ घन्टा १९ मिनेट २ सेकेन्डबाट दोस्रो हुँदा राममाया बुढा १ घन्टा १९ मिनेट २२ सेकेन्डबाट तेस्रो र १ घन्टा २१ मिनेट ०७ सेकेन्डबाट फुलमती राना चौथो भए ।पुरुष १० किमि दौडमा ३१ मिनेट १५ सेकेन्डबाट टंकबहादुर कार्की पहिलो, २ मिनेट ३७ सेकेन्डबाट सुवास कार्की दोस्रो भए भने सन्जिव नेपाली ३३ मिनेट २९ सेकेन्डबाट तेस्रो भए । साोही दुरीको महिलातर्फ ४२ मिनेट १६ सेकेन्डबाट आशा रावत पहिलो हुँदा ४२ मिनेट २४ सेकेन्डबाट सीमा चौधरी दोस्रो र ४४ मिनेट २१ सेकेन्डबाट नम्रता गुरुङ तेस्रो भएका थिए ।५ किमि छात्र दौडमा तेन्जन रोक्का मगर पहिलो, प्रकाश थिङ दोस्रो र ईश्वर ढकाल तेस्रो भए । छात्रातर्फ नारायणी भण्डारी पहिलो, गीता श्रेष्ठ दोस्रो र एन्जिला जिटी तेस्रो भए । ५ किमि भेट्रान पुरुषतर्फ कपिल श्रेष्ठ, आइलाल शाही, नीमबहादुर थापा क्रमशः पहिलो, दोस्रो र तेस्रो भए । सोही दुरीमा महिलातर्फ चित्रा गुरुङ, विष्णुकुमारी गुरुङ र चेतमाया पंगेनी क्रमशः पहिलो, दोस्रो र तेस्रो भए । म्यारानथ नेपाल भूतपूर्व खेलाडी मञ्चको आयोजना भएको हो ।